combined ratio
Combined ratio er et forsikringsteknisk udtryk for forholdet mellem på den ene side summen af forsikringsselskabets driftsomkostninger og forsikringsselskabets erstatningsudgifter og på den anden side forsikringsselskabets præmieindtægter. Combined ratio svarer derfor til summen af erstatningsprocenten og omkostningsprocenten. Udgør et forsikringsselskabs combined ratio eksempelvis 100 %, betyder det, at forsikringsselskabet anvender samtlige modtagne præmieindtægter til enten erstatningsudbetalinger eller til driftsomkostninger.